CELEX: 32016D2040
Language: da
Date: 2016-11-21 00:00:00
Title: Rådets afgørelse (FUSP) 2016/2040 af 21. november 2016 om ændring af afgørelse 2010/279/FUSP om Den Europæiske Unions politimission i Afghanistan for at fastsætte regler om dens afvikling (EUPOL AFGHANISTAN)

22.11.2016   
            
            
               DA
            
            
               Den Europæiske Unions Tidende
            
            
               L 314/20
            
         RÅDETS AFGØRELSE (FUSP) 2016/2040
   af 21. november 2016
   om ændring af afgørelse 2010/279/FUSP om Den Europæiske Unions politimission i Afghanistan for at fastsætte regler om dens afvikling (EUPOL AFGHANISTAN)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 18. maj 2010 afgørelse 2010/279/FUSP (1) om Den Europæiske Unions politimission i Afghanistan (EUPOL AFGHANISTAN).
            
         
               (2)
            
            
               Den 17. december 2014 vedtog Rådet afgørelse 2014/922/FUSP (2), hvorved det ændrede og forlængede afgørelse 2010/279/FUSP indtil den 31. december 2016 og fastsatte et finansielt referencegrundlag for perioden fra den 1. januar 2015 til den 31. december 2015.
            
         
               (3)
            
            
               Den 14. december 2015 vedtog Rådet afgørelse (FUSP) 2015/2336 (3), hvorved det fastsatte et finansielt referencegrundlag for perioden fra den 1. januar 2016 til den 31. december 2016.
            
         
               (4)
            
            
               Rådet bekræftede i sine konklusioner om Afghanistan den 12. maj 2016, at mens EU fortsat er fast besluttet på at støtte den civile politiindsats i Afghanistan herefter, vil EUPOL AFGHANISTAN nå sin afslutning i 2016.
            
         
               (5)
            
            
               EUPOL AFGHANISTAN's operationelle fase slutter derfor den 31. december 2016. Dens afviklingsfase vil begynde den 1. januar 2017. Afviklingsfasen vil kræve et afviklingshold i Afghanistan.
            
         
               (6)
            
            
               Afgørelse 2010/279/FUSP bør derfor ændres i overensstemmelse hermed og et finansielt referencegrundlag for perioden fra den 1. januar til den 31. december 2017 bør ydes —
            
         VEDTAGET DENNE AFGØRELSE:
   Artikel 1
   I afgørelse 2010/279/FUSP foretages følgende ændringer:
   
               1)
            
            
               Artikel 1 affattes således:
               »Artikel 1
               Missionen
               1.   Den Europæiske Unions politimission i Afghanistan (»EUPOL AFGHANISTAN« eller »missionen«), som blev oprettet ved fælles aktion 2007/369/FUSP, forlænges fra den 31. maj 2010 til den 15. september 2017.
               2.   Indtil den 31. december 2016 skal EUPOL AFGHANISTAN fungere i overensstemmelse med de mål, der er fastsat i artikel 2, og udføre de opgaver, der er fastsat i artikel 3.
               3.   Fra den 1. januar 2017 skal EUPOL AFGHANISTAN gennemføre afvikling af missionen.«
            
         
               2)
            
            
               Artikel 7, stk. 1, affattes således:
               »1.   Indtil den 31. december 2016 skal antallet af medarbejdere i EUPOL AFGHANISTAN og deres kompetence være i overensstemmelse med de i artikel 2 fastsatte mål, de i artikel 3 fastsatte opgaver og den i artikel 4 fastsatte missionsstruktur. Fra den 1. januar 2017 skal antallet af medarbejdere i EUPOL AFGHANISTAN og deres kompetence være i overensstemmelse med målsætningen om hurtigt og velordnet at afvikle missionen.«
            
         
               3)
            
            
               Artikel 13, stk. 1, sidste afsnit, affattes således:
               »Det finansielle referencegrundlag til dækning af udgifterne i forbindelse med EUPOL AFGHANISTAN for perioden fra den 1. januar 2017 til den 15. september 2017 udgør 11 600 000 EUR.«
            
         
               4)
            
            
               Artikel 17 affattes således:
               »Artikel 17
               Ikrafttræden og varighed
               Denne afgørelse træder i kraft på dagen for vedtagelsen.
               Den anvendes fra den 31. maj 2010 til den 15. september 2017.«
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 21. november 2016.
      
         
            På Rådets vegne
         
         …
         
            Formand
         
      
   
   
      (1)  Rådets afgørelse 2010/279/FUSP af 18. maj 2010 om Den Europæiske Unions politimission i Afghanistan (EUPOL AFGHANISTAN) (EUT L 123 af 19.5.2010, s. 4).
   
      (2)  Rådets afgørelse 2014/922/FUSP af 17. december 2014 om ændring og forlængelse af afgørelse 2010/279/FUSP om Den Europæiske Unions politimission i Afghanistan (EUPOL AFGHANISTAN) (EUT L 363 af 18.12.2014, s. 152).
   
      (3)  Rådets afgørelse (FUSP) 2015/2336 af 14. december 2015 om ændring af afgørelse 2010/279/FUSP om Den Europæiske Unions politimission i Afghanistan (EUPOL AFGHANISTAN) (EUT L 329 af 15.12.2015, s. 16).